Регламент (ЕО) No 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия. Целесъобразно е, по-специално, да се включват съответни мерки за намаляване на риска.
 (10)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията (3) следва да бъде съответно изменено.
 (11)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество
 Активното вещество Beauveria bassiana — щам PPRI 5339, посочено в приложение I, се одобрява при предвидените в същото приложение условия.
 Член 2
 Изменения на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 януари 2019 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) ЕОБХ (Европейски орган за безопасност на храните), 2018 г. Conclusion on the peer review of the pesticide risk assessment of the active substance Beauveria bassiana strain PPRI 5339 (Заключение относно партньорския преглед за оценка на риска от употребата на пестициди с активното вещество Beauveria bassiana — щам PPRI 5339). EFSA Journal (Бюлетин на ЕОБХ) 2018; 16(4):5230, 18 стр. doi:10.2903/j.efsa.2018.5230.
 (3) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 ПРИЛОЖЕНИЕ I
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Beauveria bassiana — щам PPRI 5339
 Номер на вписването в Банката за култури за целите на научните изследвания в селското стопанство (Agricultural Research Culture Collection) (NRRL) на Международния депозитарен орган: NRRL 50757
 Не е приложимо
 Максимално съдържание на боверицин: 0,5 mg/kg
 20 февруари 2019 г.
 20 февруари 2029 г.
 За прилагането на единните принципи, посочени в член 29, параграф 6 от Регламент (ЕО) No 1107/2009, се вземат под внимание заключенията от доклада за преразглеждане относно Beauveria bassiana — щам PPRI 5339, и по-специално допълнения I и II към него.
 При тази цялостна оценка държавите членки обръщат особено внимание на:
 —
 равнището на съдържание на метаболита боверицин, посочено в проучване по отношение на срока на годност след съхранение на формулацията(-ите), съдържаща(-и) B. bassiana — щам PPRI 5339;
 —
 въздействието върху опрашителите, въведени в оранжерии, вследствие на експозиция на формулация(-и), различна(-и) от представителната, посочена в подкрепа на това одобрение;
 —
 защитата на операторите и работниците, като се има предвид, че B. bassiana — щам PPRI 5339, се счита, като всеки микроорганизъм, за потенциален сенсибилизатор.
 Да се следи